Tarjouspyyntö

# MAPA-koulutus henkilökunnalle

**Hankintaa koskevat yhteystiedot:**

Vaasan kaupunki / Varhaiskasvatus/Esiopetus

Yhteyshenkilö: Tiina Rintanen 0405593281 (substanssi), Pauliina Haavisto 0400 292761

Sähköpostiosoite: [tiina.rintanen@vaasa.fi](mailto:tiina.rintanen@vaasa.fi), [pauliina.haavisto@vaasa.fi](mailto:pauliina.haavisto@vaasa.fi)

LIIKESALAISUUDET

**Hankinnan taustaa ja hankinnan tavoitteet**

Vaasan kaupungin varhaiskasvatus pyytää tarjouksia 2 päivän *kaksikielisestä (suomi, ruotsi) lähikoulutuksesta*, joka antaa valmiuksia haasteellisen ja aggressiivisen käyttäytymisen ennakointiin ja hallintaan varhaiskasvatuksen lapsiryhmissä.

Vaasan varhaiskasvatuksen tarkoituksena on tarjota henkilökunnalle koulutus, joka perehdyttää osallistujan *OPH:n Lapsen fyysinen rajoittaminen varhaiskasvatuksessa ja esiopetuksessa -ohjeistuksen mukaiseen* toimintaan. Ja tarjoaa *monipuolisesti konkreettisia ikätasoisia toimintatapoja*, joiden avulla ennakoida ja puuttua *arjen haastaviin tilanteisiin* sekä lapsen että aikuisen kannalta parhaalla mahdollisella tavalla.

Koulutuksen materiaalin tulee olla kaksikielistä. Toivomuksena on, että kouluttaja puhuu vaihtelevasti molempia kieliä, kuitenkin niin, että asia sanotaan vain kerran jommallakummalla kielellä. Kouluttajan tulee toimittaa koulutusmateriaali osallistujien edustajalle ([pauliina.haavisto@vaasa.fi](mailto:pauliina.haavisto@vaasa.fi)) vähintään kolme päivää ennen ensimmäistä koulutuspäivää.

Osallistujia: suomenkielisiä n. 16, ruotsinkielisiä n. 7.

Vaasan kaupunki pyytää tarjouksia kaksikielisestä 2 päivän (yht. vähintään 2 x 7h/koulutuspäivä) mittaisesta koulutuksesta.

Aikataulu: Koulutuspäivät tulee toteuttaa syys-lokakuussa 2024 tilaajan ja kouluttajan yhdessä sopimina ajankohtina.

**Hankintamenettely**

Hankinta on hankintalain mukaisen kansallisen kynnysarvon alittava pienhankinta, jonka kilpailuttamisessa käytetään avointa menettelyä. Tarjouspyyntö liitteineen on saatavilla osoitteesta <https://www.vaasa.fi/palvelut/avoimet-tarjouspyynnot>

**Osatarjoukset hyväksytään**

Ei.

**Vaihtoehtoiset tarjoukset hyväksytään**

Ei.

**Hankinnan kohteelle asetetut vähimmäisvaatimukset**

Kouluttajan tulee pystyä tarjoamaan koulutus sekä suomen että ruotsin kielellä. Sisältö koulutuksissa tulee olla sama riippumatta kielestä.

Kouluttajalla tulee olla kokemusta vähintään viidestä (5) vastaavanlaisen koulutuksen järjestämisestä vastaavanlaiselle kohderyhmälle.

Kouluttajan tulee luovuttaa koulutuspäivien aikana käyttämänsä materiaali hankintayksikölle koulutuksen jälkeen kokonaisuudessaan.

**Hinta ja muut kaupalliset ehdot**

Hinnat on ilmoitettava netto € (alv 0 %) pyydetyssä yksikössä. Arvonlisäveron palveluntuottaja laskuttaa voimassaolevan lainsäädännön mukaisesti.

Tarjottujen hintojen tulee sisältää kaikki palvelun toimittamisesta aiheutuvat kulut. Näitä ovat mm. matka- ja majoituskustannukset, päivärahat, ylityökorvaukset sekä tarjousajan päättyessä voimassa olevat toimittajan suoritettavaksi tulevat välilliset verot ja maksut lukuun ottamatta arvonlisäveroa. Hintavaraumia ei hyväksytä.

Laskutus ja maksuehto:

Toimittaja laskuttaa tilaajaa ensisijaisesti verkkolaskulla. Vaasan kaupungin verkkolaskujen operaattorina toimii CGI, ja laskujen formaattina on Finvoice.

Laskutettava yksikkö on ehdottomasti mainittava laskulla, ja jos mahdollista myös tilaajan nimi.

Huom! Toimitusosoite on aina eri kuin laskutusosoite. Vaasan kaupungin laskutusosoitteet:

<https://www.vaasa.fi/tietoa-vaasasta-ja-seudusta/ota-yhteytta/laskutus-ja-maksaminen/vaasan-kaupungin-laskutusosoitteet/>

Verkkolasku erääntyy maksettavaksi 21 päivän kuluttua hyväksyttävän laskun saapumisesta. Jos toimittaja laskuttaa tilaajaa paperilaskulla, lasku erääntyy maksettavaksi 30 päivän kuluttua hyväksyttävän laskun saapumisesta. Viivästyskorko on enintään kulloinkin voimassa olevan korkolain (633/1982) mukainen.

Laskujen tulee kaikilta osin vastata arvonlisäverolain (1501/1993) asettamia vaatimuksia, erillisiä laskutus- tms. lisiä ei hyväksytä.

**Muut ehdot**

Tarjouksen tekijällä ei ole oikeutta vaatia korvausta tarjouksen tekemisestä.

Tarjouksen pyytäjä pidättää oikeuden olla hyväksymättä mitään tarjousta, mikäli siihen on hankintasäännösten mukaisesti perusteltu syy.

Jättäessään tarjouksen tähän tarjouspyyntöön tarjoaja hyväksyy kaikki tarjouspyynnössä asetetut ehdot ja vaatimukset.

Yleisinä sopimusehtoina noudatetaan soveltuvin osin julkisten hankintojen JYSE 2014 Tavarat / Palvelut tai JIT 2015 -ehtoja. Konsultti- / asiantuntijapalveluiden hankinnoissa noudatetaan yleisinä ehtoina KSE 2013 –ehtoja.

**Tarjouksen sisältö**

Tarjouksen tulee sisältää:

* Tiedot tarjoajasta: Tarjoajan nimi, y-tunnus sekä tarjouksen yhteyshenkilö
* Sähköpostiosoite hankintapäätöksen sähköistä tiedoksiantoa varten (laki sähköisestä asioinnista viranomaistoiminnassa 13/2003)
* Kouluttajan CV
* Referenssiluettelo kouluttajan aikaisemmin toteuttamista vastaavista koulutuksista
* Koulutuksen sisältökuvaus ja toteuttamistapa (luento/ryhmätyö/työpaja, välitehtävät yms.)
* Kuvaus koulutusmateriaalista, jonka kouluttaja luovuttaa osallistujille.

**Tarjousasiakirjojen julkisuus**

Tarjoukset on pyrittävä laatimaan siten, etteivät ne sisällä salassa pidettävää tietoa. Jos tarjoajan mielestä jokin osa tarjouksesta sisältää liikesalaisuuksia, on tarjoajan esitettävä nämä tiedot erillisellä liitteellä, jonka ylälaitaan tulee merkitä teksti "SALAINEN".

Asianosaisella on kuitenkin aina oikeus saada tieto tarjousten vertailussa käytetystä hinnasta ja muusta tarjousten vertailussa käytetystä tekijästä.

**Tarjousten käsittely**

Määräajan sisällä saapuneet tarjoukset käsitellään siten, että ennen tarjousten vertailua tarkistetaan tarjoajien soveltuvuus sekä tarjousten tarjouspyynnön mukaisuus. Hankintaan varatut määrärahat ylittävät tarjoukset suljetaan automaattisesti vertailun ulkopuolelle.

Tarjousten valintaperusteena on kokonaistaloudellinen edullisuus. Tarjousten arvioinnissa painotukset laatu 60% hinta 40 %. Tarkempina laadullisina arviointikriteereinä ovat seuraavat (ilmoitettu tärkeysjärjestyksessä):

* Koulutuksen sisältö ja koulutuksen toteutustapa
* Kouluttajan kokemus
* Osallistujille luovutettavan koulutusmateriaalin laajuus

**Sopimusmenettely**

Päätöksen hankinnasta tekee Vaasan kaupungin toimivaltainen viranomainen. Sähköinen tiedoksianto päätöksestä lähetetään tarjoajan ilmoittamaan sähköpostiosoitteeseen.

Päätös tulee tilaajaa sitovaksi vasta kirjallisella tilauksella tai sopimuksen allekirjoituksilla.

**Tarjouksen jättäminen**

Sitovat tarjoukset on toimitettava sähköpostitse osoitteeseen [tarjoukset@vaasa.fi](mailto:tarjoukset@vaasa.fi) 25.3.2024 klo 12.00 mennessä. Tarjoaja vastaa itse siitä, että tarjous on perillä määräajan puitteissa. Myöhässä saapuneita tarjouksia ei voida huomioida.

**Lisätiedot**

Tarjouspyyntöä koskevat mahdolliset lisätiedustelut on esitettävä 15.3.2024 klo 16:00 mennessä osoitteella [tiina.rintanen@vaasa.fi](mailto:tiina.rintanen@vaasa.fi) tai [pauliina.haavisto@vaasa.fi](mailto:pauliina.haavisto@vaasa.fi). Vastaukset esitettyihin kysymyksiin sekä muut mahdolliset tarkennukset tarjouspyyntöön julkaistaan viimeistään neljä päivää ennen tarjouspyynnön määräajan umpeutumista osoitteessa: <https://www.vaasa.fi/palvelut/avoimet-tarjouspyynnot>

Jättäessään tarjouksen tarjoaja sitoutuu siihen, että se on huomioinut mahdolliset lisätiedot tarjouksessaan sitovana osana tarjouspyyntöä.

**Allekirjoitus**

Vaasassa 4.3.2024

Vaasan kaupunki

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maria Karvonen, varhaiskasvatusjohtaja